2000/364/EY: Komission päätös, tehty 14 päivänä maaliskuuta 2000, Suomen tukiohjelman hyväksymisestä Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan ja erityisesti sen 141 artiklan osalta tehdyn päätöksen 2000/167/EY muuttamisesta (tiedoksiannettu numerolla K(2000) 835)



Virallinen lehti nro L 130 , 31/05/2000 s. 0041 - 0042



Komission päätös, tehty 14 päivänä maaliskuuta 2000, Suomen tukiohjelman hyväksymisestä Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan ja erityisesti sen 141 artiklan osalta tehdyn päätöksen 2000/167/EY muuttamisesta (tiedoksiannettu numerolla K(2000) 835) (Ainoastaan suomen- ja ruotsinkieliset tekstit ovat todistusvoimaiset) (2000/364/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensimmäisen alakohdan, ottaa huomioon Itävallan, Suomen ja Ruotsin liittymisasiakirjan ja erityisesti sen 141 artiklan, sekä katsoo seuraavaa: (1) Suomi ilmoitti 25 päivänä lokakuuta 1999 komissiolle erityisesti liittymisasiakirjan 143 artiklan ja EY:n perustamissopimuksen 88 artiklan mukaisesti kansallisesta tukiohjelmasta, jolla pannaan täytäntöön ennen kaikkea 141 artikla ja joka sisältää muita asiaan liittyviä toimenpiteitä alueilla A ja B sekä A- ja B-alueiden saaristossa. (2) Suomi toimitti 6 päivänä joulukuuta 1999 muutetun version tästä ohjelmasta. (3) Osa ohjelmasta hyväksyttiin Suomen tukiohjelman hyväksymisestä Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan ja erityisesti sen 141 artiklan osalta 22 päivänä joulukuuta 1999 tehdyllä komission päätöksellä 2000/167/EY(1). (4) Suomi toimitti 31 päivänä tammikuuta 2000 komissiolle liittymisasiakirjan 143 artiklan mukaisesti pyynnön kyseessä olevan ohjelman kolmen kohdan muuttamiseksi. (5) Ensimmäinen pyyntö koskee maitoalaa, ja sen perusteella tukikelpoiseen kiintiöön voitaisiin sisällyttää myös käyttämättömät viitemäärät, jotka on jaettu tuottajille kyseisenä markkinointivuonna. Koska pitkäaikaisten kansallisten tukien järjestelmästä Suomen pohjoisten alueiden maataloudelle 4 päivänä toukokuuta 1995 tehdyssä komission päätöksessä 95/196/EY(2), sellaisena kuin se on muutettuna päätöksellä 97/279/EY(3), säädetään jo tällaisesta mahdollisuudesta, komissio pitää tätä pyyntöä perusteltuna, erityisesti jotta ei syrjittäisi eri osissa Suomea toimivia tuottajia. (6) Toinen pyyntö koskee nautaeläinalaa, ja siinä ehdotetaan poistettavaksi rajoitus, jonka mukaan enintään 90 urospuolista nautaeläintä ovat tukikelpoisia yhdellä tilalla. Koska Suomi on päättänyt olla soveltamatta tätä ylärajaa yhteisessä markkinajärjestelyssä naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(4) 4 artiklan 5 kohdan mukaisesti, näyttää soveliaalta poistaa tällainen rajoitus myös kansallisilta tuilta. Lisäksi Suomi ilmoitti, että tällainen rajoitus on myös ristiriidassa Etelä-Suomen tuotantorakenteiden parantamiseen tähtäävän tavoitteen kanssa. Tämän tavoitteen saavuttaminen on eräs edellytyksistä sille, että Suomen maatalous yhdentyy kokonaan yhteiseen maatalouspolitiikkaan. (7) Myös kolmas pyyntö koskee nautaeläinalaa, ja sen tarkoituksena on yhdenmukaistaa nautayksikköjen muuntokertoimien määrittelyssä käytettävää terminologiaa päätöksessä 95/196/EY ja asetuksessa (EY) N:o 1254/1999 käytetyn terminologian kanssa. Pyyntö näyttää perustellulta avoimuuden ja hallinnon yksinkertaistamisen kannalta. (8) Päätöstä 2000/167/EY olisi tämän vuoksi muutettava, ON TEHNYT TÄMÄN PÄÄTÖKSEN: 1 artikla Muutetaan päätös 2000/167/EY seuraavasti: 1) Muutetaan 2 artiklan 2 kohta seuraavasti: a) Korvataan ensimmäinen luetelmakohta seuraavasti: "- lehmänmaito: neuvoston asetuksen (ETY) N:o 3950/92(5) 4 artiklan mukaisesti jaettu viitemäärä sen maitovuoden osalta, joka päättyy kyseisen kalanterivuoden aikana, sen jälkeen kun mahdolliset käyttämättä jääneet viitemäärät on jaettu uudelleen mainitun asetuksen 2 artiklan 1 kohdan toisen alakohdan mukaisesti." b) Poistetaan 2 artiklan 2 kohdan kolmas luetelmakohta. 2) Muutetaan liitteessä I oleva huomautus 1 seuraavasti: a) korvataan ilmaisu "Nautaeläimet (6-24 kk)" ilmaisulla "Urospuoliset nautaeläimet ja hiehot (6-24 kk)"; b) korvataan ilmaisu "Nautaeläimet (yli 24 kk)" ilmaisulla "Urospuoliset nautaeläimet ja hiehot (yli 24 kk), emolehmät, lypsylehmät". 2 artikla Tämä päätös on osoitettu Suomen tasavallalle. Tehty Brysselissä 14 päivänä maaliskuuta 2000. Komission puolesta Franz Fischler Komission jäsen (1) EYVL L 54, 26.2.2000, s. 44. (2) EYVL L 126, 9.6.1995, s. 35. (3) EYVL L 112, 29.4.1997, s. 34. (4) EYVL L 160, 26.6.1999, s. 45. (5) EYVL L 405, 31.12.1992, s. 1.